แบงก์กรุงเทพออกเงินฝากยาวดอกสูง
แบงก์กรุงเทพออกเงินฝากยาว Step Plus ดอกเบี้ยสูง&nbsp;นางรัชนี นพเมือง ผู้ช่วยผู้จัดการใหญ่ ธนาคารกรุงเทพ เปิดเผยว่า ธนาคารได้ออกผลิตภัณฑ์เงินฝากประจำ &#8216;Step Plus&#8217; ระยะเวลาการฝาก 18 เดือน อัตราดอกเบี้ยสูงสุด 2.5%&nbsp; ฝาก 25 เดือน อัตราดอกเบี้ยสูงสุด 4.5%&nbsp; และฝาก 37 เดือน อัตราดอกเบี้ยสูงสุด 5%&nbsp; โดยธนาคารจะแบ่งจ่ายดอกเบี้ยทุก 6 เดือน และช่วงสุดท้ายจ่ายเมื่อครบระยะเวลาการฝาก
4 ส.ค. 2553

แบงก์กรุงเทพออกเงินฝากยาว Step Plus ดอกเบี้ยสูง นางรัชนี นพเมือง ผู้ช่วยผู้จัดการใหญ่ ธนาคารกรุงเทพ เปิดเผยว่า ธนาคารได้ออกผลิตภัณฑ์เงินฝากประจำ ‘Step Plus’ ระยะเวลาการฝาก 18 เดือน อัตราดอกเบี้ยสูงสุด 2.5%  ฝาก 25 เดือน อัตราดอกเบี้ยสูงสุด 4.5%  และฝาก 37 เดือน อัตราดอกเบี้ยสูงสุด 5%  โดยธนาคารจะแบ่งจ่ายดอกเบี้ยทุก 6 เดือน และช่วงสุดท้ายจ่ายเมื่อครบระยะเวลาการฝาก 
ทั้งนี้ผู้ฝากเงินสามารถเปิดบัญชีเงินฝากประจำ Step Plus จำนวนเงินขั้นต่ำ 10,000 บาทขึ้นไป และมีบัญชีเงินฝากสะสมทรัพย์ เพื่อรองรับการโอนดอกเบี้ยทุก 6 เดือน และเมื่อครบกำหนดระยะเวลาการฝาก เริ่มตั้งแต่วันที่ 4 ส.ค. เป็นต้นไป สำหรับอัตราดอกเบี้ยเงินฝากประจำ Step Plus จะเริ่มต้นที่ 1% ต่อปี โดยเงินฝากประจำ Step Plus 18 เดือน ๆ ที่ 1 ถึง 6 อัตราดอกเบี้ย 1%  เดือนที่ 7 ถึง 12 อัตราดอกเบี้ย 1.5% และเดือนที่ 13 ถึง 18 อัตราดอกเบี้ย 2.5%  
ส่วนอัตราดอกเบี้ยเงินฝากประจำ Step Plus 25 เดือน ๆ ที่ 1 ถึง 6 อัตราดอกเบี้ย 1% เดือนที่ 7 ถึง 12 อัตราดอกเบี้ย 1.5% เดือนที่ 13 ถึง 18 อัตราดอกเบี้ย 2%  เดือนที่ 19 ถึง 24 อัตราดอกเบี้ย 2.25% และเดือนที่ 25 อัตราดอกเบี้ย 4.5%  
และอัตราดอกเบี้ยเงินฝากประจำ Step Plus 37 เดือน ๆ ที่ 1 ถึง 6 อัตราดอกเบี้ย 1% เดือนที่ 7 ถึง 12 อัตราดอกเบี้ย 1.5% เดือนที่ 13 ถึง 18 อัตราดอกเบี้ย 2% เดือนที่ 19 ถึง 24 อัตราดอกเบี้ย 2.5% และเดือนที่ 25 ถึง 30 อัตราดอกเบี้ย 2.75% เดือนที่ 31-36 อัตราดอกเบี้ย 3.25%  และเดือนที่ 37 อัตราดอกเบี้ย 5%  ‘เงินฝากประจำ Step Plus นับเป็นทางเลือกสำหรับลูกค้าที่สนใจในผลิตภัณฑ์ทางด้านการออม ซึ่งนอกจากเงินฝากประจำประเภทดังกล่าวแล้ว ธนาคารยังมีเงินฝากประจำสินมัธยะทรัพย์ทวี ฝากในจำนวนเท่ากันทุกเดือน ระยะเวลาการฝาก 24 เดือนขึ้นไป ซึ่งจะได้รับการยกเว้นภาษีเมื่อฝากครบตามเงื่อนไข” นางรัชนี กล่าว